Държавен вестник, бр. 2, 2004 г., стр. 92

С Т Р .  92
Д Ъ Р Ж А В Е Н   В Е С Т Н И К
Б Р О Й  2
3. да използва само технически изправни далеко-
съобщителни устройства;
4. да не изменя техническите характеристики на
използваните далекосъобщителни устройства.
Чл. 17. (1) Регистрираният е длъжен да изпълнява
дейността по лицензията в съответствие с изисквания-
та на действащите в Република България нормативни
актове, стандарти и други технически спецификации,
така че да са гарантирани:
1. безопасността на крайните потребители, обслуж-
ващия персонал и всички други лица както при нор-
мални условия на работа, така и при повреди, съгласно
БДС EN 50083-1+А1+А2;
2. качеството на работа съгласно БДС EN 50083-7;
3. качеството на услугите.
(2) Регистрираният е длъжен да поддържа актуал-
на съответната документация, доказваща съответст-
вието по ал. 1.
Чл. 18. Не се разрешава използването на телевизи-
онните канали в честотния обхват 153.0—174.0 MHz.
Чл. 19. Изградената мрежа трябва да удовлетво-
рява изискванията за електромагнитна съвмести-
мост според БДС EN 50083-8. Регистрираният не
може да предявява претенции към други оператори
и/или радиоразпръсквателни служби относно въз-
можни смущения и ограничаване на тяхната работа
в случай, че те не нарушават нормите за електро-
магнитна съвместимост.
Чл. 20. Каналите в мрежата се разпределят съглас-
но БДС 17265 и БДС 17224.
Раздел IV
Поддържане на мрежата
Чл. 21. Регистрираният предоставя обществени
далекосъобщителни услуги, като спазва следните
изисквания:
1. минимален тримесечен срок, в който се запазва
разпределението на програмите по честотно разпреде-
лените канали в мрежата, освен в случаите, когато това
се налага по технически, икономически или други при-
чини, предвидени в общите условия;
2. отстраняване на повредите на мрежата, появили
се при нормални условия на работа, възможно най-
бързо след възникването им;
3. извършване на профилактичните прегледи и ре-
монти на мрежата, след като крайните потребители
бъдат уведомени за точните дни и часове за извършва-
не на работите, както и за тяхната продължителност.
Раздел V
Взаимоотношения с крайните потребители
Общи условия
Чл. 22. Комисията за регулиране на съобщенията
разработва типови общи условия за взаимоотношения
с крайните потребители, които публикува на страни-
цата си в Интернет.
Чл. 23. Регистрираният разработва общи условия
за взаимоотношения с крайните потребители в съот-
ветствие с типовите общи условия.
Чл. 24. (1) Регистрираният предоставя общите ус-
ловия за съгласуване от КРС в двумесечен срок от
възникването на правата и задълженията по изпълне-
нието на дейността по лицензията. Общите условия се
съгласуват и изменят по реда на Закона за далекосъоб-
щенията (ЗД).
(2) Регистрираният обявява общите си условия в 7-
дневен срок след съгласуването или изменението им
във всяка своя служба, на територията на която пре-
доставя услугите през целия период на дейността си.
(3) Регистрираният осигурява на крайни потреби-
тели и на други лица възможност да получат безплатно
копие от общите условия във всяка своя служба.
Жалби
Чл. 25. (1) Отправените от крайните потребите-
ли писмени жалби относно предоставяните далеко-
съобщителни услуги се разглеждат и им се отговаря
от регистрирания в срок до един месец след тяхното
получаване.
(2) При спазване на действащите правила за защи-
та на личните данни регистрираният води и съхранява
регистър за подадените жалби по реда на ал. 1, както
и за предоставените отговори по всяка една от тях за
срок 12 месеца.
Чл. 26. (1) Жалби от крайните потребители, които
се отнасят до спазване условията на лицензията, могат
да се адресират и до КРС.
(2) Комисията за регулиране на съобщенията дава
мотивиран отговор по постъпилите жалби в едномесе-
чен срок от тяхното получаване.
Цени на услугите
Чл. 27. Регистрираният уведомява КРС и крайните
потребители за цените, на които ще предоставя дале-
косъобщителните услуги, в 7-дневен срок преди датата
на влизането им в сила.
Раздел VI
Предоставяне на информация
Чл. 28. (1) Регистрираният предоставя на КРС от-
чет за дейността по лицензията за всяка година. Отче-
тът се изготвя по образец на формуляр, одобрен от
КРС, и съдържа следната информация:
1. актуално състояние на регистрирания;
2. предоставяни услуги и взаимоотношения с край-
ните потребители;
3. приходи от дейността по лицензията;
4. качество на обслужване;
5. свързаност с други мрежи;
6. структура на мрежата;
7. честотен план.
(2) Образецът се публикува в Интернет страницата
на КРС до 31 март всяка година.
(3) Регистрираният предоставя отчет за дейността
по лицензията до 30 април всяка година.
(4) В случаите, когато КРС не е публикувала об-
разеца в срока по ал. 2, регистрираният предоставя
отчета за дейността си в едномесечен срок от публи-
куването му.
Чл. 29. Регистрираният, разпространяващ чужде-
странни програми, е длъжен да предоставя на КРС на
всеки 6 месеца актуализиран списък на излъчваните
чуждестранни програми и документи, свързани с при-
добиването на тези права.
Чл. 30. Регистрираният е длъжен при всяка промя-
на на обстоятелствата, подлежащи на вписване в тър-
говския регистър, в 14-дневен срок да уведоми КРС,
като представи копие от документа, удостоверяващ
извършената промяна.
Чл. 31. Комисията за регулиране на съобщения-
та може да изисква от регистрирания да предоставя
в конкретно определени срокове и друга информа-
ция, свързана с дейността по лицензията, необходи-
ма на КРС за изпълнение на нейните регулаторни
функции.
Чл. 32. Комисията за регулиране на съобщенията
е длъжна да не разпространява получената от регис-
трирания информация в случай, че тя е търговска
тайна.